text: қордай жамбыл облысының қордай ауданындағы ауыл, аудан орталығы (1930 жылдан). облыс орталығы тараз қаласынан шығысқа қарай 300 км жерде. тұрғыны 26,8 мың адам (2012). іргесі 19 ғасырдың 90-жылдары қаланған. 1995 жылға дейін георгиевка деп аталған. қордайдағы аудан деңгейдегі кәсіпорындар нарықтық экономикаға өтуге байланысты ақ-ға және 13 шаруа қожалығына бөлінді. қордай арқылы алматы бішкек және алматы тараз шымкент мемлекеттік автомобиль магистралі өтеді.